
Kære læsere! 

For et par måneder siden fik den filosof, som vel har haft den 
største indflydelse på den moderne, vestlige verden, Bertrand Rus- 
sell, Sonning-Prisen. Der blev ved den lejlighed talt og skrevet me¬ 
get smukt og sandt om denne olding, hvis blide træk lyste på TV- 
skærmen med den renhed og klarhed, der bliver et menneske til del, 
når det har arbejdet for et ganske bestemt mål — og kan se tilbage 
på et langt liv med den tilfredsstillelse, det giver, at målet bliver 
nået. — Man må håbe for den gamle mand, at det aldrig går op 
for ham, i hvor høj grad den filosofi, han hylder, har været med til 
at skabe det tankeklima, der førte til atombomben og som kan føre 
til menneskets selvudslettelse. Det ville være for bittert for et men¬ 
neske, der af al magt advarer mod den store bombe og dens virk¬ 
ninger. 

Bertrand Russells filosofi bliver ganske kort behandlet i Kosmo¬ 
logi denne gang. Det er selvsagt ganske umuligt at gå dybere ind 
på problemerne, da dette ville kræve en tyk bog. 

Nu til dags brænder man ikke kættere. Man ignorerer dem. — 
Udformer man derimod en meningsløshedens filosofi og spækker 
den med matematiske formler og geometriske krumninger, får man 
Sonning-Prisen. 


Venlig hilsen Gerda Rørbæk Nielsen. 

»Den logiske emperisme« kontra Kosmologi 

Den moderne, vestlige filosofi, som bliver kaldt „den logiske 
empirisme 44 og som er vestens „officielle 44 filosofi — om man kan 
udtrykke det således — er ren materialistisk. Den bygger sit verdens¬ 
syn op på logisk tænkning og matematisk viden samtidig med, at 
den i udstrakt grad støtter sig til naturvidenskabelige opdagelser og 
resultater. 

„Den logiske empirisme 44 har sit udspring helt tilbage i det 17. 
århundrede. En tid så det ud, som om romantikkens bevægelse, som 
senere gik henover Europa og som førte til mænd som Kant og 
Hegel, ville sejre over den materialistisk-videnskabelige anskuelse, 
hvis filosofi blev kaldt „positivismen 44 . — Men ved stadig at forske 
dybere og dybere ad naturvidenskabelige kanaler og den deraf fødte 
tekniske viden og kunnen, fjernede mennesket sig atter fra den 
tanke, at han selv er en del af naturen og af det univers, hvori han 
lever. En filosofisk tænkning, hvori der ikke blev plads eller behov 
for metafysiske spekulationer, blev resultatet. Filosofien gik fra at 
være en legering af videnskab, kunst og religion over til at blive 
ren videnskabelig — en videnskab baseret på logik, matematik og 
erfaring — kort sagt: „den logiske empirisme 44 . 

Da en sådan form for tænkning selvsagt ikke er i stand til at løse 
verdensgåderne, fordi hverken videnskaben, logikken eller erfarin¬ 
gen slår til, (i så fald ville sløret for livsgåderne forlængst have væ¬ 
ret løftet) forkaster „den logiske empirisme 44 alle problemer, der 
ikke ad disse veje kan finde deres løsning — og kalder dem „uvir¬ 
kelige 44 eller „uvigtige 44 . 

Vi er nødt til at se lidt nærmere på „den logiske empirisme 44 , 
fordi den griber ganske grundigt ind i vort liv og vor hverdag. Det 
kan desværre kun blive en meget kortfattet oversigt både over, hvad 
„den logiske empirisme 44 har tilstræbt, og hvad der er blevet resul¬ 
tatet af denne stræben. 

F. eks. kan vi se på „den logiske empirismes 44 opfattelse af be¬ 
grebet: menneskets opståen, hvori Darwins udviklingsteori spiller 
en betydelig rolle for disse tænkere. Analog med Darwin hævder 
„den logiske empirisme 44 , at mennesket er en ganske tilfældig gren, 
udviklet fra samme stamme, hvorpå aben er en anden og (det ind¬ 
rømmes dog) knap så udviklet gren. — Ved at udspecialisere sig 
stærkt fra de andre dyrearter har mennesket gennem tiderne udviklet 
sig til et meget sart væsen, der kun har overlevet i kraft af en velud¬ 
viklet hjerne. Andre stærkt udspecialiserede dyrearter er forlængst 
uddøde på grund af manglende tilpasningsevne. Det bttrde menne - 

sket også være. Derfor er mennesket ,,unaturligt“ — og er blevet 
det i kraft af, at det har forstået at udvikle sin hjerne. — Men selv 
homo sapiens (det tænkende menneske) vil ikke fortsat kunne over¬ 
leve, fordi naturen tilstræber ligevægt. Derfor er mennesket aldeles 
ikke „kronen på Skaberens værk“, men kun et forbigående fæno¬ 
men i klodens historie. Ud fra „den logiske empirismes 44 tankegang 
er det derfor højhedsvanvid af mennesket at påstå, at det har en 
sjæl. Det, mennesket kalder sin „sjæl 44 er kun en del af den stoflige 
hjerne. Dermed bortfalder spørgsmålet om menneskesjælens beståen 
efter den organiske død. Set fra disse synspunkter er det soleklart, 
at sjælen vil blive tilintetgjort sammen med den organiske hjerne. — 

Spørgsmålet om Guds eksistens er naturligvis heller ikke noget 
filosofisk problem for „den logiske empirisme 44 , som med bestemt¬ 
hed hævder at have fået det videnskabelige bevis for altings tilfæl¬ 
dige opståen. Vi lever i et umåleligt, tomt univers, hvori kolossale 
galakser med ufattelig hastighed fjerner sig udad — evigt udad. 
Stjerner opstår og går under med den samme lovmæssighed, som 
viser sig i alle grene af naturvidenskaben. — Hvor er Gud henne i 
alt dette? Han kan ikke være forsvundet, fordi man ikke har plads 
nok til ham, snarere fordi man har for meget plads — for stort et 
tomrum. I stedet for at indlade sig på „frugtesløse 44 metafysiske 
spekulationer, nøjes disse materialistiske tænkere med at føre et 
matematisk „bevis 44 på, at tanken om en Skaber falder uden for det 
naturvidenskabelige verdensbillede og derfor naturnødvendig også 
må falde uden for det filosofiske verdenssyn. 

Dermed kan religionen også fejes ligegyldig til side. Psykologien 
har jo desuden forlængst fundet ud af, at den religiøse følelse 
„kun er dikteret af angst og en trang til at skubbe det personlige 
ansvar fra sig 44 . 

Derimod fordyber de materialistiske tænkere sig i stigende grad 
i samfundsproblemer, såsom politik, pædagogik, psykologi o. s. v. 
og søger at opstille det bedste moralkodex for mennesket at leve ef¬ 
ter og leve på. Ved første øjekast synes disse tænkere derfor at være 
ret harmløse. Man kan endog beundre deres klare hjerne, deres høje, 
etiske idealer og deres trang til at forbedre menneskeheden. Måske 
er det netop disse egenskaber, der har gjort, at deres tanker har vun¬ 
det et så voldsomt indpas i snart sagt alle kredse i den vestlige 
verden. 

Ser man lidt længere end til overfladen, vil man dog snart op¬ 
dage, at de ikke er så uskadelige endda. Det kan måske diskuteres, 
om det er tænkerne, der er født af tidsånden eller om det er tids- 

ånden, der er født af tænkerne. Personlig tror jeg, at det første er 
tilfældet. Den naturvidenskabelige fremstormen matte føde tænkere 
med en ren materialistisk indstilling, som satte matematik og geo¬ 
metri i Guds sted. Men for hele verdens befolkning har dette fået 
katastrofale følger. Det viser sig klart i denne tidsalder, at berøver 
man mennesket dets tro på Gud, vil noget andet træde i stedet. No¬ 
get fundamentalt i menneskesindet er blevet berørt. — Mennesket 
har fra naturens hånd fået en intuitiv viden om en verden, der 
er anderledes end den, han erkender med sine sanser samt en intui¬ 
tiv tro på Skaberen som alle tings ophav. Denne viden og denne 
tro får mennesket som en medfødt åndelig rigdom i sit indre. 
Når denne bliver taget bort, vil noget andet træde i stedet. Nye for¬ 
mer for dyrkeiser vil indfinde sig. Vi så under Stalin og Hitler, 
hvorledes persondyrkelsen blomstrede. Kommunismen og nazismen 
er ikke blot politiske partier, men også religioner, og „der Fiirer“ 
træder i Guds sted. — Men også andre former for dyrkeiser opstår: 
dyrkelsen af guden Mammon, som vel er den mest udbredte, dyr¬ 
kelsen af sports- og filmsstjerner og -helte, dyrkelsen af „miss et- 
eller-andet“ — samt dyrkelsen af snart sagt alle teknikkens vidun¬ 
dere. Er disse nye guder nok til at udfylde et menneskes liv? Noget 
tyder på det modsatte, for tomheden og meningsløsheden råber imod 
os fra såvel danserestaurationerne som fra prædikestolene, — fra 
såvel kunstnerens anormale frembringelser som fra TV-skærmens 
infantile morsomheder. 

„Vrede unge mænd“, som ikke selv formår at klargøre, hvad de 
er så vrede over — for ikke at tale om afmagten til at opstille no¬ 
get bedre; — „læderjakkernes 44 optøjer og oprør mod en tilværelse, 
et liv uden tro, — alt dette er en følge af, at teknikken løb fra ån¬ 
den og fostrede tænkere, der lærte folk, at naturen er noget, der 
skal „overvindes", og at det mest meningsløse og unaturlige på 
denne klode er mennesket selv. 

I vor stræben efter at overvinde naturen, knæsætte den og hersker 
over den, skabtes brintbomben, som til dato er det mest strålende 
bevis for den menneskelige hjernes uovertruffenhed. — Et tanke- 
klima, som har bredt sig over den hele Jord, indebærer trusler om 
mord og selvmord. Meningsløshedens filosofi fejrer triumfer. 

..Den logiske empirisme 44 har gjort næsten uoprettelig skade ved 
at forstøde alle andre aspekter fra tænkningens højborg end natur¬ 
videnskaben. Derved har den forsnævret sin horisont i uhyggelig 
grad, — og dette smalle, periskopiske udsyn bliver hver dag overført 
på menneskene gennem bøger, radio og aviser — uden at disse mil¬ 
lioner selv aner, at de er udsatte for den mest farlige form for ens- 





28 


KOSMOLOGI 


retning af alle. Intet er så let at have med at gøre som et uselvstæn¬ 
digt tænkende, rent materialistisk indstillet individ, der er ukendt 
med den primitive kamp for tilværelsen samt passende åndelig og 
moralsk afstumpet til at leve i konformitetens paradis, som alt er be¬ 
redt for ham, og hvori han har frihed til at tænke, tale og tro — det 
samme som alle andre, men heller ikke mere og andet, for ellers bli¬ 
ver han en dårlig samfundsborger; - thi selvstændighed er af det onde. 

Men måske viser mennesket sig at være mere menneske, end selv 
den mest fremsynede planlægger af den fremtidige ,,fagre nye ver- 
den“ kunne vide. — En viden er kommet til mennesket og har re¬ 
vet det ud af sløvheden. En viden om mennesker i universet. Men¬ 
neskene lærte at se opad på stille, stjerneklare aftener, — over hele 
verden spejdes der og lyttes efter bud udefra rummet. En under¬ 
grundsbevægelse har rejst sig, — en lille stat i hver stat, som re¬ 
præsenterer den nye frihedsbevægelse. Et nyt tankeklima er på vej 
— en mentalitetsændring — en higen efter større forståelse, større 
sandhedserkendelse, end materialismen sidder inde med. — Følelsen 
af, at alle menneskets tanker og handlinger er formålsløse og spildte, 
er veget bort i en større, åndelig indsigt for tusinder af 
mennesker kloden over. Dette nye tankeklima, denne nye frihedsbe¬ 
vægelse vil — måske ganske langsomt — brede sig udover Jorden 
og bringe menneskene større og større kendskab til universet og 
dets gåder — og til gåderne om livet og døden. Fod for fod — også 
ad videnskabelige veje — vil materialismen blive tvunget tilbage, og 
dermed vil det konforme paradis blive en uopnåelig utopi for de, 
der drømte drømmen om hulkortmennesket. — Tusinder af indivi¬ 
dualister arbejder på hver sin måde på at bringe denne større viden 
ud til alle mennesker — tusinder, hvis antal bliver forøget fra dag 
til dag, er gået i kamp mod det materialistiske tankeklima, mod me¬ 
ningsløshedens filosofi. — En stille, men hårdnakket kamp er i 
fuld gang. Hvert eneste menneske må selv vælge, hvor i denne kamp 
det vil have sin plads. Det er ikke en magtkamp, ikke en kamp om 
penge eller jord. — Det er simpelthen en kamp om, hvorvidt vor 
kultur skal forny sig og atter blomstre — eller om den skal gå un¬ 
der, henvisne og dø — måske ved bevidst selvudslettelse. 

Årvågne blikke fra rummet følger den lille frihedsflok — og føl¬ 
ger materialismens ortodoxe videnskabs stadig mere og mere kramp¬ 
agtige forsøg på at få alt tilpasset vore snævre, tredimensionelle for¬ 
hold. Årvågne blikke følger os for at se, hvordan vi vil vælge i dag, 
da selve kosmos har stillet os overfor valget. Vi har vor frihed til at 
vælge — hver og een af os — og sidder du nu igen og tænker: 
,,hvad kan det nytte“ — så har du allerede valgt. 

B ekuikkens vidundere 

Efter alt, hvad der er blevet hentydet til i forrige artikler, mener 
mange måske at have fundet ud af, at kosmologi og materielle goder 
står i et stærkt modsætningsforhold, og at kosmologien er noget i 
luften frit svævende, som ikke evner at holde benene på jorden. 

Dette er dog langtfra tilfældet. 

Dersom kosmologien var noget, der gik ud på at hemme menne¬ 
skets naturlige udvikling, ville den ikke svare til sit navn. 

Alle opfindelser, der bliver foretaget af geniale hjerner, kan be¬ 
nyttes konstruktivt eller destruktivt. Ingen ville falde på at kalde 
f. cks. biler eller køleskabe for destruktive udformninger af teknik¬ 
kens formåen. — De er udpræget konstruktive, fordi de letter men¬ 
neskets liv og hverdag og gavner ved at give mennesket mere tid — 
og dermed flere chancer til udnyttelse af den tid, det sparer. — 
Sparer til hvad? 

Alle disse ting blev skabt for at lette jordelivet for mennesket. 
Alle tekniske indpas i vore hjem og på vore fabrikker løfter for 
hver dag flere og flere byrder fra menneskets skuldre og tager dem 
på sig. — Derfor er tekniske opfindelser et gode, når de bliver be¬ 
nyttet i konstruktiv retning til gavn og glæde for mange. 

Men disse materielle goder skal ikke og må ikke blive noget mål 
i sig selv! 

De er midler og må aldrig blive andet og mere! 

Større hus, større bil, flottere køleskab, flottere vaskemaskine end 
naboens, — det er blevet drømmen for mange mennesker. Tingene 
har taget magten over menneskene i stedet for, at det burde være 
mennesket, der havde fuld magt over tingene. Mennesket træller for 
disse vidundere i stedet for at nøjes med at glæde sig over, hvergang 
man får en byrde mindre på sine skuldre. 

En mand kan slæbe år efter år for at skaffe sin kone stadig større 
og flottere, mere skinnende ting og sager, — kun for at opdage, at 
når hun endelig har fået alt det, hun ønskede sig, har nabokonen 
noget endnu større og mere skinnende — og så er han lige vidt! — 
Begge spilder tid og tanker på noget i grunden uvæsentligt — for 
den dag, låget bliver lukket over deres legeme, kan de ikke få disse 
rmukke ting med sig. — Denne stræben efter materielle goder — 
dette karrierejageri — forbitrer tilværelsen for alt for mange men¬ 
nesker, — den tilværelse, der fra begyndelsen var bestemt til noget 
vanske andet. 

Efterhånden, som verden bliver gennemautomatiseret, vil kortere 
og kortere arbejdstid blive følgen. Omkr. år 2.000 er det ikke usand- 

synligt, at vi kun har en arbejdstid på ca. 4 timer og samtidig 108 
timers fritid om ugen. 

Derfor er det ikke for tidligt at begynde at spekulere på, hvor¬ 
ledes vi skal udnytte den tid, vi får forærende takket være automa¬ 
tiseringen. For ville det trods alt ikke være tragisk, dersom vor op¬ 
findsomhed ikke strakte sig videre end til at benytte vor voksende 
fritid til at sætte os og glo på TV-skærmen med tomme øjne? Eller 
til at fare rundt på stadig mere overfyldte gader og landeveje uden 
at vide, hvad vi farer efter? Eller til at vrikke rundt på stadig mere 
og mere overfyldte dansegulve? 

Teknikken accelererer i øjeblikket med fantastisk hast. Teknikken 
er blevet vor civilisations højdepunkt — vor civilisations triumf. 
Men samtidig er den blevet vor åndelige undergang. Hvorfor? Fordi 
vi forvekslede midlet med målet. 

Det er naturligt at glæde sig over teknikkens fremstød, men det 
er unaturligt at tilbede dem. Det er unaturligt med den andagt en 
mand kan betragte sin nye bil med. Det er unaturligt, når brugsgen¬ 
stande bliver gjort til afguder, — og det er jo virkelig således i dag, 
at materielle goder er sat op på en piedestal, hvor de ikke hører 
hjemme. 

Den større frihed, der bliver resultatet af gennemautomatiserin- 
gen, er et problem, der allerede nu må tages stilling til. Der kan 
ikke udstedes noget dekret eller nogen lov om, hvad mennesket skal 
benytte sine ledige stunder til. Også her må hver enkelt menneske 
gøre op med sig selv i frihed under ansvar for sig selv og kom¬ 
mende generationer. — Men man kan ikke undgå at blive gennem- 
trængt af en stille undren over, at menneskene ikke med begge hæn¬ 
der griber den chance, der er blevet os givet til at udvide vor ånde¬ 
lige kapacitet, vor viden, vor erkendelse og forståelse. 

Førhen måtte menneskene slide hårdt og længe for det daglige 
brød. I dag kendes et begreb, der hedder at „slå tiden ihjel“. Dette 
tidsmord er blevet en naturlig, dagligdags ting for mange menne¬ 
sker. Folk gaber af kedsomhed og ser på uret for at konstatere, hvor 
længe der er til første forestilling i biografen. Alt, hvad der ligger 
uden for begreberne „tjene penge“ og „underholdning^ befatter det 
store flertal sig ikke med. Man kan spørge sig selv, om en så uinte¬ 
resseret og uinspireret civilisation fortjener at overleve med al dens 
blødsødenhed og selvforkælelse! 

Hvad kan der da gøres for at afhjælpe det problem, der hedder 
større fritid? 

G. Adamski får, under en af sine samtaler med rumfolkene, at 

vide, at man på andre kloder bruger megen tid til undervisning som 
et middel til højere erkendelse. Når man betænker, at mennesket 
mere og mere nærmer sig en 100 pct. udnyttelse af teknikken og 
stadig kun benytter 25 pct. af hjernekapaciteten, var det givet på sin 
plads, dersom hele menneskeheden (den jordiske) satte sig på skole¬ 
bænken og forsøgte at få balance i dette forhold. — Udviklingen 
er en naturlig ting, men den tekniske og den åndelige skal — som før 
påpeget — følges side om side. Menneske er ikke noget, man e r, 
men noget, man bliver. 

— Dog er der en trøst og et håb i dette, at der hos de fleste men¬ 
nesker i dag er ligesom en undertone af spænding — en intuitiv 
viden om og venten på noget, der skal ske — noget, som skal kom¬ 
me. — Men det, der først og fremmest skal ske må d u selv gøre. 
Og det, som skal komme, er d u i høj grad med til at bestemme ka¬ 
rakteren af, hvadenten du ved af det eller ej. Det er dig, det af¬ 
hænger af, om vor kultur skal overleve eller forgå. Så længe hvert 
enkelt menneske kun har materielle mål, vil chancen for at overleve 
blive mindre og mindre. Først den dag hvert menneske gør op med 
sig selv, sine omgivelser og det samfund, hvori det lever, vil det 
blive seende og få øjnene helt op for de farer, der som truende tor¬ 
denskyer hænger over hovedet på hele menneskeheden. 


Universalitet 

I svunde tider troede man, at universet bestod af tre etager: un¬ 
der jorden et dødsrige og et helvede, på jorden menneske-, dyre- 
og planteliv, — og oppe over den blå himmelkuppel var der et para¬ 
dis, hvori Gud og alle hellige engle befandt sig. Et vidunderligt en¬ 
kelt og usammensat univers i dukkeformat. 

Samtidig med, at universets uendelige tomrum mellem kolossale 
stjernehobe gik op for mennesket, udvidede himlen sig og frem¬ 
stod som en gåde, der for evig ville være uløselig. — Først i de 
allerseneste tider er det gået op for en del af menneskeheden, at en 
af universets gåder finder sin løsning i begrebet: enhed, — og at 
man derfor er ligeså nær ved gådens løsning, når man betragter 
Jorden, som når man betragter himlen. 

Det er bl. a. ufologien, der fører et menneske til universalitet og 
gør den erkendelse levende, at den rette måde at forske på på nuvæ¬ 
rende tidspunkt må blive i relation til universet, fordi det er den 
største og sandeste målestok, man i øjeblikket kan benytte. — På 
andre kloder i verdensrummet lever og ånder der menneske-, dyre- 

og planteliv som hos os. Dette fortæller, at universets udvikling som 
helhed løber analog med udviklingen i vort eget solsystem — og 
at alle kloder på eet eller andet tidspunkt har befundet sig eller 
vil komme til at befinde sig på samme udviklingstrin, som Jorden 
befinder sig på i øjeblikket. Logisk må livet på disse kloder også 
befinde sig enten foran, ved siden af eller bagefter udviklingen af 
livet på vor jord. 

På dette grundlag kan der findes frem til evige, uforgængelige 
sandheder. Der er en ting, som kendetegner evige sandheder, nemlig, 
at disse er lige så gyldige for en stenaldermand, som for en gentle¬ 
man med dollargrin - og stadigvæk gyldige, selvom mennesket når en 
aldrig så høj åndelig og teknisk udvikling. — At forske ud fra evige 
sandheder forenkler menneskets tænkning i væsentlig grad og gør, 
at et sådant menneske formår at bygge en åndelig bro til ethvert an¬ 
det væsen på Jorden eller et hvilket som helst andet sted. Det uni¬ 
verselle menneske kendes på sin erkendelse af, at alle former for 
liv har samme udspring. Han ser eet i alt og formår at nedbryde de 
kunstige skel, menneskets intellekt efterhånden har skabt, se bag 
disse og forstå, at intet væsen har lov til at føle sig hævet over et 
andet. Denne tænkemåde gør det universelle menneske kærlig, for¬ 
stående og tolerant i sin fremtræden over for alle medskabninger. 

Jeg vil senere gå dybere ind på alle disse ting og behandle dem 
hver for sig, fordi der her er mange skranker, som skal nedbrydes, 
for at forståelsen kan komme til hver enkelt menneske. I en tid, 
som den vi lever i, er det uhyre vigtig for alle mennesker at få en 
forståelse af disse ting. Og uden et tænkningsgrundlag og et forsk¬ 
ningsgrundlag vil forvirringen brede sig mere og mere hos alle de, 
der befatter sig med studiet af rumskibe og alt, hvad dermed følger. 

Men kosmologien er ingen åndelig patentmedicin. Dersom et 
menneske ikke selv formår at tænke og arbejde videre ud fra det, 
som bliver givet ud fra det her skrevne, vil det udbytte, man får af 
læsningen, blive meget ringe. På den anden side er det meningen 
— så vidt det står i min magt — at give alle almindelige, sundt- 
tænkende mennesker et solidt ståsted, fordi forskning uden et sådant 
kan føre til komplet forvirring, som vi ser det fra andre steder i 
verden, — en forvirring, der endog i et enkelt tilfælde endte med 
selvmord. 

At forebygge er bedre end at helbrede — og er skaden først sket 
blandt vore dygtige ufologer i Skandinavien, vil den være uoprette¬ 
lig. Af sandhedssøgere er ufologer vel blandt de ivrigste. — Derfor 
må netop d e ikke glemme den grundviden, udfra hvilken enhver 
forskning må foretages. 






KOSMOLOGI 


(2æserforum 

De, der har læst de to første indlæg, spørger muligvis med en 
hovedrysten: „Hvad i alverden har alt dette med flyvende tallerke¬ 
ner at gøre?“ — I virkeligheden har vore dages problemer en del 
med rummenneskene at gøre, for vort forvirrede samfund er en le¬ 
vende kontrast til levevisen på andre planeter. Det er indlysende, at 
rumfolkenes vej er det eneste alternativ til vor nuværende rejse frem 
mod meningsløsheden. 

Jordmenneskene har brudt de gamle love, og resultatet er, at man 
er endt — ikke i frihed, men i anarki. For intet menneske kan være 
virkeligt frit uden at have underkastet sig et sæt love — og de bed¬ 
ste love er de, der får folk til at leve i harmoni med Kosmos og dets 
kræfter i stedet for i kontrast til det. Love, der ikke er i harmoni 
med Kosmos, er kun trin ad vejen mod lovløshed, og lovløshed be¬ 
tyder ikke frihed, men alles kamp mod alle i stedet for gensidig 
hjælp. 

I dag leder vi efter et mønster, men kan intet finde, for vore 
skrevne og uskrevne love støder sammen med Kosmos’ evige love 
og gør alt til kaos. 

Lysbringere har gennem tiderne bragt os et bolværk, der skulle 
være et ubrydeligt værn mod at forlade den kosmiske harmoni, nem¬ 
lig religionen — eller religionerne, for kærnen i alle højere religio¬ 
ner er den samme. De er alle udtryk for den kosmiske lov, ganske 
vist i mere eller mindre klare vendinger, og vel nok tydeligst i Jesu 
ord: „Du skal elske din næste som dig selv!“ 

Havde vi jordmennesker fulgt dette bud, — havde vi været i 
stand til det, eller havde vi blot lidt kraftigere forsøgt at være i 

stand til det, ville meget her i verden havde været anderledes end 

det er i dag. 

Det er det punkt, hvor vi først og fremmest har svigtet. I stedet 
for at udstråle følelser som kærlighed og godhed, har vi tilladt mag¬ 
ter som had og ondskab at bemægtige sig os, og da vi udstråler disse 
negative følelser mod vore medmennesker, møder de os på samme 
måde, og resultatet bliver en stadig voksende bølge af had, der har 
drevet os frem til randen af en krig, der med frygteligere kraft end 
alle andre krige tilsammen vil sønderrive Jorden eller i bedste fald 
efterlade den død og gold uden mulighed for liv. 

Vi, der er unge i dag, mener ikke, at vi alene er de, der bærer 

ansvaret. Vore fædres synder er nedarvet på os — ondskab, frygt og 
had har samlet sig gennem tiderne, og alt tyder på, at vi nårsom- 
helst kan blive de slagtofre, der skal ,,afvaske“ vore fædres synder, 




som svæver i form af hadets og frygtens truende sky over os. — Vi 
står ikke frem for at råbe: „Omvender Eder, mens tid er. Øksen 
ligger allerede ved træet fod“, for vi ved, at selve ordet: tro er ble¬ 
vet et skældsord i dag. Vi tier, og lader tavsheden anklage. 

Vi har sået splittelse og vi har arvet tvivl — thi hvad skal vor 
broder tro, når du og jeg ubarmhjertigt sviner hinanden til i spørgs¬ 
målet om opfattelsen af blot et bibelord af ham, der sagde, at vi 
skulle elske hverandre. 

I stedet for en verdensomfattende, fri kirke har vi fået en gang 
pærevælling uden tro og uden kraft. Hvad er det for smukke ord, 
præsterne slynger ud fra deres prædikestole? Ofte føler man, at Bi¬ 
belens ord er blevet til dødt kød i deres mund, og endnu oftere, at 
de under prædikenen for menighedens skyld kan tvinge sig op i en 
slags ekstatisk, flagrende tro for bagefter atter at falde ned i hver¬ 
dagen. 

Hvor mange af præsterne inden for og uden for vor egen hjem¬ 
lige folkekirke har følt sig kaldet? Og hos hvor mange er kaldet 
blevet kvalt i fødselen, stranguleret i skarpe, teologiske paradoxløk- 
ker og begravet i en flom af flade fraser? 

Man må se realiteterne i øjnene og indrømme, at fra kirken kan 
vi unge ikke vente megen støtte eller trøst, — og så står vi atter 
alene — uden noget at støtte os til undtagen vort ufuldkomne selv. 

Så lad os da begynde med det. — Vi trænger til noget at tro på, 
så lad os selv finde noget og være de første til at tro på det. 

Men forsøg for Guds skyld ikke at gøre eksplosionsmotoren til 
vor guddom! 

Vi stiler — trods alt — højere . . . 

Per Borgaard. 


jeg så en masse aj trist og grå materie mellem nord og 
ost , og man sagde mig, at denne masse var mennesker, 
der bejandt sig i størst mulig nod, men levede — og at jeg 
var midt iblandt dem, og at jeg jra nu af ikke måtte be¬ 
tragte mig som adskilt eller et fra andre afsondret væsen. 

John Woolman. 

